बघौडामा विद्युत्, सरसफाइ, राप्ती कटान, बैंकहरूको पहुँच बढाउनुपर्ने चुनौतीहरू छन्। झन्डै २० वर्षअघि गाडिएको बिजुलीको पोलमा बत्ती बलेको छैन। ती पोलमा बत्ती बाल्ने बहस र चर्चा सधैं रहिरहँदा सोलारले बघौडा उज्यालो कार्यक्रम अगाडि बढेको छ। यो पनि त्यहाँका बासिन्दाका लागि अर्को राम्रो कुरा भएको छ। जिल्ला विकास समितिले पहिलो चरणमा तीन गाविसका १ हजार ४ सय ५० घरधुरीमा १ करोड ६२ लाखको सोलार वितरण अभियान शुरू गरिसकेको छ।
